# metadata.dc.description.abstract[].value
L’ensenyament de la Biologia Molecular pot resultar excessivament teòric i memorístic donant lloc a un procés d’aprenentatge poc estimulant i a un aprenentatge superficial. Per incidir sobre aquestes mancances vam dissenyar l’activitat “Fitxa Molecular” on equips de 4-5 estudiants treballen semi-autònomament al llarg del curs sobre un gen humà. El treball progressa a mesura que l’assignatura avança en el sentit del flux d’informació a la cèl·lula, DNA  RNA  proteïna.
L’activitat es va iniciar fa 10 anys i està en constant evolució. Al curs 2020-21 la vam aplicar a assignatures de Biologia Molecular dels graus de Medicina i Enginyeria Biomèdica introduint-hi noves tasques i noves eines d’avaluació.
Vàrem obtenir evidències a partir de 4 indicadors:
- presentacions orals dels equips seguides de preguntes i discussió; 
- preguntes específiques sobre l’activitat en la prova de síntesi;
- una prova no acreditativa d’avaluació de competències avançades en biologia molecular;
- enquestes sobre la percepció del grau d’assoliment de les competències plantejades com a objectius.
Es van observar molt bons resultats a les presentacions orals i les preguntes específiques de la prova de síntesi i una millora en l’adquisició de competències avançades. L’activitat va tenir una valoració molt positiva pels estudiants i el professorat.

# metadata.dc.rights[].value
cc by-nc-nd (c) Saura Martí, Josep et al., 2021